**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr**.\_\_\_\_\_\_\_\_\_\_\_\_\_\_\_\_\_\_\_\_

**PROIECT DE HOTĂRÂRE**

**privind aprobarea proiectului ,,Investiții în infrastructura laboratorului de microbiologie al Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021-2027**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_, al președintelui Consiliului Județean Satu Mare, anexat prezentului proiect de hotărâre,

raportat la:

* prevederile Ghidului Solicitantului pentru Programul Sănătate 2021 – 2027, Apel de proiecte PS/359/PS\_P3/OP4/RSO4.5/PS\_P3\_RSO4.5\_A7 - Investiții în infrastructura laboratoarelor de microbiologie din cadrul unităților sanitare publice;
* Nota de fundamentare a Spitalului Județean de Urgență Satu Mare nr.13860/27.06.2024, înaintată prin adresa nr. 13861/27.06.2024 înregistrată la Registratura Consiliului Județean Satu Mare cu nr.14217/27.06.2024;

ținând seama de prevederile Legii nr. 273/2006 privind finanțele publice locale, cu modificările și completările ulterioare,

luând în considerare prevederile art. 173 alin. (5) lit. c) precum și cele ale art. 182 alin. (4) cu trimitere la art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1** Se aprobă proiectul **,,Investiții în infrastructura laboratorului de microbiologie al Spitalului Județean de Urgență Satu Mare”,** în vederea finanțării acestuia în cadrul Programului Sănătate 2021 – 2027, Apel de proiecte **PS/359/PS\_P3/OP4/RSO4.5/PS\_P3\_RSO4.5\_A7 - Investiții în infrastructura laboratoarelor de microbiologie din cadrul unităților sanitare publice**.

**Art.2** **(1)** Se aprobă bugetul total al proiectului **,,Investiții în infrastructura laboratorului de microbiologie al Spitalului Județean de Urgență Satu Mare”** în cuantum de **4.974.130,00 lei** (inclusiv TVA).

**(2)** Se aprobă cofinanțarea necesară proiectului **,,Investiții în infrastructura laboratorului de microbiologie al Spitalului Județean de Urgență Satu Mare”**, asigurată din bugetul de venituri și cheltuieli al Spitalului Județean de Urgență Satu Mare, în valoare de **99.482,60 lei** (inclusiv TVA).

**(3)** Sumele reprezentând cheltuielile neeligibile, neprevăzute și/sau conexe ce pot apărea pe durata implementării proiectului **,,Investiții în infrastructura laboratorului de microbiologie al Spitalului Județean de Urgență Satu Mare”**, se vor asigura din bugetul de venituri și cheltuieli al Spitalului Județean de Urgență Satu Mare.

**Art. 3.** Se vor asigura toate resursele financiare necesare implementării proiectului, în condițiile rambursării/ decontării ulterioare a cheltuielilor din instrumente structurale, inclusiv suportarea din bugetul de venituri și cheltuieli al Spitalului Județean de Urgență Satu Mare a corecțiilor ce pot fi identificate în procedura de verificare a achiziției.

**Art.4**. Sumele reprezentând cheltuieli de mentenanță și întreținere a proiectului **,,Investiții în infrastructura laboratorului de microbiologie al Spitalului Județean de Urgență Satu Mare”,** pe întreaga perioadă de durabilitate a acestuia, se vor suporta de către Spitalul Județean de Urgență Satu Mare.

**Art.5** Se împuternicește domnul dr. Szatmari Ludovic – Manager interimar al Spitalului Județean de Urgență Satu Mare, să semneze toate documentele aferente depunerii proiectului **,,Investiții în infrastructura laboratorului de microbiologie al Spitalului Județean de Urgență Satu Mare”** precum și contractul de finanțare.

**Art.6** Cu ducerea la îndeplinire a prezentei se încredințează domnul dr. Szatmari Ludovic – Manager interimar al Spitalului Județean de Urgență Satu Mare, Direcția dezvoltare regională și Direcția economică din cadrul aparatului de specialitate al Consiliului Județean Satu Mare precum și Spitalul Județean de Urgență Satu Mare.

**Art.7** Prezenta hotărâre se comunică domnului dr. Szatmari Ludovic – Manager interimar al Spitalului Județean de Urgență Satu Mare, Direcției dezvoltare regională și Direcției economice din cadrul aparatului de specialitate al Consiliului Județean Satu Mare, precum și Spitalului Județean de Urgență Satu Mare.

**Satu Mare, \_\_\_\_\_\_\_\_\_\_\_\_\_\_ 2024**

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

**Pataki Csaba Crasnai Mihaela Elena Ana**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea proiectului ,,Investiții în infrastructura laboratorului de microbiologie al Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021-2027**

Laboratorul de analize medicale este un pilon central în diagnosticarea și tratamentul bolilor, având un impact direct asupra sănătății pacienților și asupra îmbunătățirii continue a practicilor medicale.

Activitatea laboratorului de analize medicale poate fi realizată doar cu echipamente performante, iar în momentul de față Spitalul Județean de Urgență Satu Mare se confruntă cu o serie de probleme cum ar fi: echipamente vechi, diagnostice incomplete sau întârziate, lipsa echipamentelor și tehnologiilor moderne care poate afecta calitatea îngrijirii pacienților și poate duce la întârzieri în diagnostic și tratament, compromițând astfel rezultatele clinice și satisfacția pacienților, absența echipamentelor și tehnologiilor adecvate care limitează capacitatea laboratorului de a răspunde la această nevoie.

În vederea rezolvării problemelor, Spitalul Județean de Urgentă Satu Mare a identificat linia de finanțare disponibilă în cadrul Programului Sănătate 2021-2027 Apel de proiecte **PS/359/PS\_P3/OP4/RSO4.5/PS\_P3\_RSO4.5\_A7 - Investiții în infrastructura laboratoarelor de microbiologie din cadrul unităților sanitare publice** care răspunde perfect nevoilor de dotare a Laboratorului de analize medicale din cadrul Spitalului Județean de Urgență Satu Mare.

În cadrul proiectului vor fi achiziționate următoarele echipamente:

**1.Platforma automată de însămânțare și procesare probe biologice**

**2. Pachet soluție digitală sistem inventariere stoc și sistem monitorizare Pre și Post Analitică a probelor din laborator**

**3.Microscop direct pentru examinări în lumina transmisă, câmp luminos, camera color pentru achiziția de imagini și software cu licență- 2 buc**

**4. Modul interoperabilitate**

Valoarea totală a proiectului **,,Investiții în infrastructura laboratorului de microbiologie al Spitalului Județean de Urgență Satu Mare”**, este în cuantum de **4.974.130,00 lei** (inclusiv TVA).

Contribuția Spitalului Județean de Urgență Satu Mare este de **99.482,60** **lei**, reprezentând 2 % din valoarea eligibilă a proiectului.

Având în vedere cele de mai sus,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**Proiectul de hotărâre privind aprobarea proiectului ,,Investiții în infrastructura laboratorului de microbiologie al Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021-2027**

**INIŢIATOR:**

**PREŞEDINTE,**

**Pataki Csaba**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului ,,Investiții în infrastructura laboratorului de microbiologie al Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021-2027**

Spitalul Județean de Urgență Satu Mare este unitatea spitalicească cea mai mare la nivelul județului Satu Mare, singura unitate complexă care tratează pacienți în domenii multiple.

Laboratorul de analize medicale este un pilon central în diagnosticarea și tratamentul bolilor, având un impact direct asupra sănătății pacienților și asupra îmbunătățirii continue a practicilor medicale.

Activitatea laboratorului de analize medicale poate fi realizată doar cu echipamente performante, iar în momentul de față Spitalul Județean de Urgență Satu Mare se confruntă cu o serie de probleme cum ar fi:

• Echipamente vechi: Prezența echipamentelor vechi în laborator limitează capacitatea de a efectua analize complexe și de a obține rezultate precise și fiabile într-un timp rezonabil. Acest lucru este crucial pentru diagnosticul precis și pentru alegerea tratamentului personalizat al pacienților;

• Diagnostice incomplete sau întârziate: Lipsa tehnologiilor moderne poate duce la diagnostic incomplete sau întârziate, ceea ce poate afecta negativ managementul pacientului și prognosticul acestuia;

• Impactul asupra calității îngrijirii pacienților: Lipsa echipamentelor și tehnologiilor moderne poate afecta calitatea îngrijirii pacienților și poate duce la întârzieri în diagnostic și tratament, compromițând astfel rezultatele clinice și satisfacția pacienților;

• Necesitatea tratamentului personalizat: În prezent, există o cerere crescută pentru tratamente personalizate, iar absența echipamentelor și tehnologiilor adecvate limitează capacitatea laboratorului de a răspunde la această nevoie.

În vederea rezolvării problemelor, Spitalul Județean de Urgentă Satu Mare a identificat linia de finanțare disponibilă în cadrul Programului Sănătate 2021-2027, Apel de proiecte **PS/359/PS\_P3/OP4/RSO4.5/PS\_P3\_RSO4.5\_A7 - Investiții în infrastructura laboratoarelor de microbiologie din cadrul unităților sanitare publice** care răspunde perfect nevoilor de dotare a Laboratorului de analize medicale din cadrul Spitalului Județean de Urgență Satu Mare.

Pentru a putea efectua întreaga gama de analize necesare unității noastre sanitare dotarea laboratorului de analize medicale trebuie sa conțină echipamente de ultimă generație, conforme cu reglementările în vigoare, acesta urmând a fi acreditat RENAR în urma unor scheme de control extern al calității.

Într-un laborator de analize medicale, integrarea și colaborarea între echipamente sunt esențiale pentru a asigura eficiența, acuratețea și consistența proceselor diagnostice și de cercetare. Iată o justificare detaliată pentru necesitatea ca echipamentele dintr-un astfel de laborator să lucreze împreună:

Colaborarea între echipamente asigură aplicarea uniformă a protocoalelor și reduce variabilitatea introducând automat parametrii optimi pentru fiecare etapă a procesului.

Un sistem compatibil facilitează trasabilitatea completă a probelor, documentând fiecare pas al procesului și asigurând conformitatea cu standardele de calitate.

Echipamentele care lucrează împreună sunt conectate la un sistem informatic centralizat, la același server, care stochează și gestionează datele în mod securizat. Acest lucru previne pierderea datelor și asigură integritatea informațiilor.

Acest fapt permite controlul accesului la date, asigurând că doar personalul autorizat poate accesa sau modifica informațiile sensibile.

Echipamentele compatibile funcționează pe baza unor protocoale standardizate, asigurând consistența rezultatelor. Aceasta este esențială pentru reproducerea analizelor și compararea rezultatelor între diferite studii și laboratoare.

De asemenea, compatibilitatea echipamentelor permite implementarea unor programe de control al calității eficiente, monitorizând și ajustând parametrii de proces în timp real pentru a menține standardele de calitate.

Colaborarea între echipamente și integrarea acestora cu sisteme informatice centralizate permite cercetătorilor accesul la date complete și detaliate, facilitând analize complexe și descoperiri inovatoare.

Echipamentele integrate oferă flexibilitate în adaptarea și ajustarea protocoalelor pentru cercetare, permițând optimizarea continuă a proceselor experimentale.

Integrarea echipamentelor permite utilizarea mai eficientă a resurselor, reducând risipa de reactivi și consumabile și optimizând utilizarea personalului și a timpului de laborator.

De asemenea, mentenanță centralizată a tuturor echipamentelor din laborator facilitează gestionarea și mentenanța echipamentelor, reducând costurile de întreținere și minimizând timpii de nefuncționare.

Necesitatea ca echipamentele dintr-un laborator de analize medicale să lucreze împreună este justificată de beneficiile majore în ceea ce privește eficiența operațională, acuratețea și consistența rezultatelor, securitatea datelor, calitatea analizelor, suportul pentru cercetare și dezvoltare, securitatea personalului și economiile de costuri. Integrarea și colaborarea echipamentelor contribuie la creșterea performanței și calității serviciilor oferite de laborator, facilitând diagnostice mai precise și tratamente personalizate pentru pacienți.

În cadrul proiectului vor fi achiziționate următoarele echipamente:

**1.Platforma automată de însămânțare și procesare probe biologice**

**2. Pachet soluție digitală sistem inventariere stoc și sistem monitorizare Pre și Post Analitică a probelor din laborator**

**3.Microscop direct pentru examinări în lumina transmisă, câmp luminos, camera color pentru achiziția de imagini și software cu licență- 2 buc**

**4. Modul interoperabilitate**

Valoarea totală a proiectului **,,Investiții în infrastructura laboratorului de microbiologie al Spitalului Județean de Urgență Satu Mare”**, este în cuantum de **4.974.130,00 lei** (inclusiv TVA).

Contribuția Spitalului Județean de Urgență Satu Mare este de **99.482,60** **lei**, reprezentând 2 % din valoarea eligibilă a proiectului.

Având în vedere cele de mai sus,

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare,

considerăm oportună și legală adoptarea **proiectului de hotărâre** **privind aprobarea proiectului ,,Investiții în infrastructura laboratorului de microbiologie al Spitalului Județean de Urgență Satu Mare” și a cheltuielilor legate de proiect, în vederea depunerii spre finanțare în cadrul Programului Sănătate 2021-2027.**

**Director executiv, Vizat juridic,**

**Ştern Felicia Cristina cons. jr. Tănase Loredana Roxana**

Red./Tehn. T.L.R./Exemplare 5